

REPUBLIKA HRVATSKA

KRAPINSKO-ZAGORSKA ŽUPANIJA

 OPĆINA KRALJEVEC NA SUTLI

 OPĆINSKO VIJEĆE

KLASA: 400-04/23-01/01

URBROJ: 2140-17-01-23-01

Kraljevec na Sutli, 28.03.2023.

 Na temelju članka 30. i članka 48. Statuta Općine Kraljevec na Sutli (“Službeni glasnik Krapinsko-zagorske županije” br. 14/21 i 63A/21), Općinsko vijeće Općine Kraljevec na Sutli na 20. sjednici održanoj dana 28.03.2023. godine, donijelo je

ZAKLJUČAK O PRIHVAĆANJU POLUGODIŠNJEG IZVJEŠĆA OPĆINSKOG NAČELNIKA SRPANJ - PROSINAC 2022.

Članak 1.

 Prihvaća se Polugodišnje izvješće o radu Općinske načelnice Općine Kraljevec na Sutli za razdoblje srpanj - prosinac 2022. godine.

Članak 2.

 Polugodišnje izvješće o radu Općinske načelnice Općine Kraljevec na Sutli za razdoblje srpanj - prosinac 2022. godine. sastavni je dio ovog Zaključka.

Članak 3.

 Ovaj Zaključak objaviti će se u „Službenom glasniku Krapinsko-zagorske županije“

|  |
| --- |
| PREDSJEDNIK OPĆINSKOG VIJEĆA |
|  |
| Dražen Jambrešić |

1. **UVOD**

Na temelju članka 35.b. stavka 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17 , 98/19 i 144/20) i članka 48. Statuta Općine Kraljevec na Sutli („Službeni glasnik Krapinsko-zagorske županije“ broj 14/21), općinska načelnica Općine Kraljevec na Sutli u obvezi je Općinskom vijeću Općine Kraljevec na Sutli podnositi polugodišnja izvješća o svom radu.

Ovo izvješće odnosi se na razdoblje srpanj-prosinac 2023. godine.

Općinska načelnica Općine Kraljevec na Sutli predstavlja i zastupa Općinu Kraljevec na Sutli, nositeljica je izvršne vlasti u okviru samoupravnog djelokruga Općine i obavlja poslove utvrđene Statutom Općine Kraljevec na Sutli i drugim propisima.

U izvještajnom razdoblju, osim aktivnosti koje se odnose na neposredno izvršavanje zakona, odluka i drugih općih i pojedinačnih akata, provedene su aktivnosti kojima se u okviru samoupravnog djelokruga obavljaju poslovi od značaja za Općinu Kraljevec na Sutl s ciljem neposrednog ostvarivanja potreba građana i ostalih pravnih subjekata.

1. **PROTOKOLARNI DOGAĐAJI**

U izvještajnom razdoblju načelnica Općine Kraljevec na Sutli prisustvovala je slijedećim protokolarnim događajima:

* Zelenjak d.o.o. – skupština
* Dan grada Klanjca
* Skupština VZO Kraljevec na Sutli
* Zagorski vodovod d.d. - skupština
* Dan Općine Konjščina
* Obilježavanje Dana pobjede i domovinske zahvalnosti – Krapina
* Dan Općine Krapinske Toplice
* Zahvala jeseni u Klanjcu 2022
* Županijsko obilježavanje Dana mrtvih u Krapini
* Županijska proslava Martinja u Zagorskim Selima
* Memorijal "DRAGO STRGAR-HARI"

Tijekom izvještajnog razdoblja općinska načelnica primala je stranke, održavala radne sastanke i konzultacije s pročelnicom Jedinstvenog upravnog odijela. Također su na dnevnoj bazi održavani sastanci sa ostalim djelatnicima Jedinstvenog upravnog odjela, te jednom tjedno s komunalnom redarom.

U ovom izvještajnom periodu najveća pažnja se posvećivala prijavi projekata na mjere hitnih sanacija klizišta i nerazvrstanih cesta, te izradi dokumentacije i provedbi javne nabave, budući je rok za izvedbu projekata do 30.06.2023. godine.

1. **ODNOS OPĆINSKOG VIJEĆA I OPĆINSKOG NAČELNIKA**

U razdoblju srpanj - prosinac 2023. godine održano je 6 (broj) sjednica Općinskog vijeća Općine Kraljevec na Sutli.

Zahvaljujem se svim vijećnicama i vijećnicima na dobroj suradnji, a posebice vezano za sjednicu Vijeća na kojoj je jednoglasno donesen Proračun za 2023. godinu.

1. **SURADNJA SA ŠKOLAMA NA PODRUČJU OPĆINE**

Na području Općine Kraljevec na Sutli postoje dvije osnovne škole: matična u Kraljevcu na Sutli i područna u Radakovom čiji osnivač je Krapinsko-zagorska županija. U izvještajnom razdoblju Općina je nastavila dobru suradnju s navedenom ustanovom.

U izvještajnom razdoblju, Općina je financirala redovan trošak produženog boravka: plaća učiteljice i dodatak za kuharicu. Od rujna 2022. godine Općina Kraljevec na Sutli sufinancira u 100%-tnom iznosu prehranu svih učenika matične i područne OŠ Pavla Štoosa. Za sve prvašiće Općina Kraljevec na Sutli osigurala je poklon bon u iznosu od 500 kn za nabavku potrebne opreme za početak školovanja. Također se je u suradnji s KZŽ sufinancirala nabavka radnih bilježnica.

1. **PROJEKTI U PRIPREMI I PROJEKTI U PROVEDBI U IZVJEŠTAJNOM RAZDOBL**

Završeni projekti:

1. Nabavka novih kontejnera za smeće za oba groblja, te kanti za smeće u obliku životinja za obje osnovne škole na natječaj Fonda za zaštitu okoliša. Vrijednost projekta je 64.000,00 kn, a sufinanciranje Fonda je u iznosu od 80%.

Vrijednost radova: 64.000,00, ostalo za platiti 0,00 kn

1. Završen je projekt Izgradnje tržnice isplatom potpore APPRRR u iznosu od 266.850 kn.

Projekti u tijeku/izradi:

1. Izgradnja višenamjenske zgrade – Ambulanta - Ministarstvo regionalnog razvoja odobrilo je 330.000,00 kn za završetak prizemlja zgrade ambulante. Javnom nabavom odbran je izvođač radova Primat logistika d.o.o. Do kraja 2022. godine ispostavljena je 1 situacija na iznos od 84.00,00 kn.
2. III. Izmjena Prostornog plana Općine Kraljevec na Sutli – u tijeku, vrijednost projekta je 80.000,00 kn, Krapinsko-zagorska županija sufinancira 50% troškova, te je dobivena potpora u iznosu od 40.000,00 kn.
3. Projekt za sanaciju klizišta kod groblja u Kapelskom Vrhu – izrađen je projekt, te je isti odobren od Min. Gospodarstva. Do kraja 2022. godine je izrađena projektna dokumentacija, te slijedi objava javne nabave. Vrijednost projekta je 724.000,00 kn, potpora iznosi 100%
4. Projekt za izgradnju dječjeg vrtića: ishođena je građevinska dozvola, te je projekt prijavljen na natječaj Ministarstva znanosti i obrazovanja za sufinanciranje od kojega je odobrena potpora u iznosu od 4.320.000,00 kn. U pripremi je javna nabava za izvođača radova.
5. Projekt izgradnje ceste do dječjeg vrtića: u izradi (bio je uvjet da se dobije dozvola za vrtić) – kupljeno je 80m² potrebnih za izradu prometnice. U tijeku je izrada projekta.
6. Nogostup Lukavec Klanječki – Kraljevec na Sutli – prijavljena je izgradnja nogostupa u dužini 250m na natječaj ŽUC-a temeljem kojeg je dobivena potpora u iznosu od 200.000,00 kn. Vrijednost projekta iznosi 554.743,75 kn. Radovi su započeli u prosincu 2022. godine, te je ispostavljena 1 situacija i dobivena potpora ŽUC-a.
7. Prijavljen je projekt hitne sanacije od potresa na prometnici Kapelski Vrh na natječaj KZŽ, vrijednost projekta je 1.324.000,00 kn, a potpora Županije iznosi 95%. Projekt je odobren i potpisan je ugovor. U tijeku je izrada dokumentacije.
8. Projekt Otok ljubavi je odobren od strane LAG-a Zagorje-Sutla, vrijednost projekta je 554.877,50 kn, a potpora iznosi 364.050,00 kn
9. **KOMUNALNI SUSTAV**

U razdoblju od siječnja do lipnja 2022. godine od komunalnih radova izvršeno je slijedeće:

* Izrada šumskog makadama u Strmcu Sutlanskom
* Izrada kamene obloge – Radakovo-Tresk
* Sanacija makadama u Radakovom-Rebro
* Sanacija udarnih rupa – Kraljevec na Sutli – pored Štritofa
* Čišćenje odvodnih jaraka
* Sanacija makadama na području Općine Kraljevec na Sutli uzrokovane bujicama tijekom nevremena 02.06.2022. godine u vrijednost 67.312,50 kn – ostvarena potpora KZŽ u iznosu od 30.000,00 kn
* Sanacija udarnih rupa i bankina Čemehovec

Ukupna vrijednost gore navedenih radova je 433.850,99 kn.

1. **JAVNOST RADA NAČELNICE**

Javnost rada osigurana je objavom akata u Službenom glasniku Krapinsko – zagorske županije, na službenoj mrežnoj stranici Općine Kraljevec na Sutli, na oglasnoj ploči Općine Kraljevec na Sutli, na sjednicama Općinskog vijeća Općine Kraljevec na Sutli, u komunikaciji s građanima, putem medija te provođenjem Zakona o pravu na pristup informacijama i postupka Savjetovanja sa zainteresiranom javnošću.

Temeljem Zakona o pravu na pristup informacijama Općina Kraljevec na Sutli objavljuje na službenoj mrežnoj stranici opće i pojedinačne akte općinskog načelnika i Općinskog vijeća, zapisnike sa sjednica Općinskog vijeća, informacije o održavanju sjednica Općinskog vijeća, informacije o postupcima javne nabave, obavijesti o raspisanim natječajima te ostale informacije, vijesti, priopćenja, poziva i obavijesti o događanjima.

Općina Kraljevec na Sutli u izvještajnom razdoblju imala je uređen odnos suradnje temeljem Ugovora sa sljedećim medijima:

* Radio Stubica
* Zagorje.com

**6.1. Prijem građana**

Vrijednosti na kojima Općina Kraljevec na Sutli i općinski načelnik temelje svoj rad su dostupnost, suradnja kao i otvoreni dijalog s građanima te organizacijama civilnoga društva, odnosno općenito sa zainteresiranom javnošću.

Stranke su primane svaki dan bez vremenskog ograničenja.

**6.2. Zakon o pravu na pristup informacijama i Savjetovanje sa zainteresiranom javnošću**

U izvještajnom razdoblju nisu zaprimljeni zahtjevi za pravo na pristup informacijama.

1. **ZAKLJUČAK**

U ovom izvještajnom razdoblju najviše se radilo na prijavi projekata na natječaje hitne sanacije od potresa.

Zahvaljujem Jedinstvenom upravnom odjelu na uloženom trudu da se uvede red u poslovanje Općine, te svim vijećnicama i vijećnicima na suradnji i podršci idejama i projektima, a čiji će se rezultat vidjeti u narednom razdoblju.

Predlažem Općinskom vijeću Općine Kraljevec na Sutli da razmotri i prihvati ovo izvješće.

|  |
| --- |
| OPĆINSKA NAČELNICA |
|  |
| Blanka Stipčić Berić |